บัวหลวงยันบาทแข็งค่าเห็น30แน่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ธนาคารกรุงเทพ คาดเห็นเงินบาทแข็งพรวด 30 บาทต่อเหรียญสหรัฐ 
นายสาธิต อุทัยศรี ที่ปรึกษาสายประธานกรรมการบริหาร ธนาคารกรุงเทพ เปิดเผยว่า ตั้งแต่ต้นปีเงินบาทแข็งค่าขึ้นไปแล้ว 8% ทำให้เงินบาทอยู่ในระดับ 31 บาทกว่า ฉะนั้นมีความเป็นไปได้ที่จะเห็นเงินบาทแข็งค่าขึ้นไปอยู่ที่ 30 บาทต่อเหรียญสหรัฐ หากเงินบาทแข็งค่าขึ้นไปอีก 45% 
สาเหตุที่ทำให้เงินบาทแข็งค่า เพราะส่งออกปีนี้เติบโตได้ดี โดยครึ่งปีแรกส่งออกเติบโต 37% โดยคาดว่าปีนี้ทั้งปีจะเติบโต 1820% ขณะที่เงินทุนสำรองของไทยก็แข็งแกร่ง ถือว่ามีเงินเก็บเกือบสูงที่สุดในโลก อีกทั้งเศรษฐกิจไทยก็ไปได้ดีคาดว่าจะเติบโตได้ถึง 7% 
“ขณะนี้ประเทศไทยมีความน่าสนใจ รัฐบาลนี้สอบผ่าน” นายสาธิต กล่าว
นายสอาด ธีรโรจนวงศ์ ผู้ช่วยผู้จัดการใหญ่ สายบริหารการเงิน ธนาคารกรุงเทพ กล่าวว่า ไม่ต้องแปลกใจที่จะเห็นเงินบาทไปอยู่ที่ระดับ 30 บาทต่อเหรียญสหรัฐ เพราะปีนี้เฉพาะเงินที่เข้าในตลาดตราสารหนี้ก็อยู่ที่ 1 แสนล้านบาท ฉะนั้นจะเห็นเงินสกุลเอเชียทั้งหมดแข็งค่า ยกเว้นเวียดนาม
นายสอาด กล่าวว่า ด้านอัตราดอกเบี้ยนั้นกลุ่มประเทศที่มีความจำเป็นต้องปรับขึ้นดอกเบี้ยนโยบาย เนื่องจากมีแรงกดดันจากภาวะเงินเฟ้อ ได้แก่ จีน อินเดีย บราซิล
ดังนั้น กลุ่มประเทศที่อาจปรับขึ้นอัตราดอกเบี้ยนโยบายเพื่อรักษาสมดุลทางเศรษฐกิจ ได้แก่ มาเลเซีย อินโดนีเซีย เกาหลีใต้ ไต้หวัน ออสเตรเลีย นิวซีแลนด์ และไทย ส่วนสหรัฐ อังกฤษ สหภาพยุโรปและญี่ปุ่นจำเป็นต้องคงอัตราดอกเบี้ยในระดับต่ำเพื่อกระตุ้นเศรษฐกิจ